NEUVOSTON ASETUS (EY) N:o 2224/96,
annettu 18 päivänä marraskuuta 1996,
asetuksen (ETY) N:o 426/86 3 artiklan 1 a kohdassa tarkoitettujen prosenttimäärien vahvistamisesta markkinointivuodeksi 1996/1997 tomaattijalosteiden tuen myöntämisen osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1) ja erityisesti sen 3 artiklan 3 kohdan,
ottaa huomioon komission ehdotuksen,
sekä katsoo, että
asetuksessa (ETY) N:o 426/86 säädetään ylimääräisen palkkion myöntämisestä tässä tapauksessa tietyillä edellytyksillä tomaattien tuottajien ryhmittymien ja jalostajien yhteenliittymien tai yksittäisen jalostajan välisten sopimusten edistämiseksi,
markkinointivuodeksi 1996/1997 olisi vahvistettava tuottajien ryhmittymien tekemiin sopimuksiin kuuluvien jalostettujen tomaattien "tietty merkittävä prosenttimäärä" kokonaismäärästä, ja
ottaen huomioon tomaatintuottajien ryhmittymien tärkeän aseman tuottajajäsenvaltioissa on tarkoituksenmukaista pysyttää tuottajaorganisaatioiden kanssa tehtyihin sopimuksiin kuuluvien tomaattien prosenttimäärä samalla tasolla verrattuna koko jalostettuun määrään kuin markkinointivuonna 1995/1996,
ON ANTANUT TÄMÄN ASETUKSEN:
1 artikla
Vahvistetaan asetuksen (ETY) N:o 426/86 3 artiklan 1 a kohdassa tarkoitettu prosenttimäärä 80 prosentiksi markkinointivuonna 1996/1997.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä marraskuuta 1996.